Cormé

Cormé (vocabulum Francogallicum) est temetum de sorbis fermentatum. Talis potio a Scythis antiquis confecta poëta Vergilius descripsit, nomine non dato:
hic noctem ludo docunt, et pocula laeti
fermento atque acidis imitantur vitea sorbis.Vergilius, Georgica 3.379-380. Aliqui "Frumentoque acidis" legunt, cf. Max Nelson, The Barbarian’s Beverage. A History of Beer in Ancient Europe (Londinii: Routledge, 2005) pp. 43-44

De eadem potione Palladius, auctor de re rustica, anno circiter 400 breviter scripsit, nullo nomine dato: "Item ex sorbis maturis sicut ex piro vinum fieri traditur et acetum".Palladius, Opus agriculturae 2.15.5

Vocabulum Francogallicum provinciarum occidentalium corme, quod fructum Latine sorbum appellatum denotat, primum saeculo XIII legitur.Roman de la rose vv. 1350, 8182 in enumerationibus fructuum Nomen cormé potionis ex eo factae a Francisco Rabelaeso refertur in narratione nuptiarum regis Anarchi:
Quem Panurgus matrimonio coniunxit cum vetula lanternaria nuptiasque ipse celebravit bonis ovium capitibus, bonis offis porcinis e sinape, bonis frustis ex allio (e quibus quinque scuta plena Pantagrueli misit; qui tam appetitiva aestimavit ut omne comedisset) atque potus piracios et cormaceos.Panurge le maria avecques une vieille lanterniere, et luy mesmes fist les nopces à belles testes de mouton, bonnes hastilles à la moustarde, et beaulx tribars aux ailz, dont il en envoya cinq sommades à Pantagruel, lesquelles il mangea toutes, tant il les trouva appetissantes: et à boire belle biscantine et beau corme [lege piscantine, cormé]. Franciscus Rabelaesus, Pantagruel cap. 31; Arthur Loiseau, Rapports de la langue de Rabelais avec les patois de la Touraine et de l'Anjou (Andegavis, 1867) cap. viii 

Arboribus Sorbi domesticae rarius aevo nostro repertis, potionem simplicem perpauci faciunt. In Hassia Germaniae pomacium e sorbis temperatum saepius conficitur.

 Notae 

 Bibliographia 
 J.-F. Chambon, "Corme" in Pierre Rézeau, ed., Dictionnaire des régionalismes de France (Gembloux: Duculot, 2001) pp. 295-296
 Andrew Dalby, Empire of Pleasures (Londinii: Routledge, 2000) p. 200 et nota 73
 "corme", "cormier" in Dictionnaire du Moyen Français (1330-1500)

 Nexus externi 
 "Cormé" apud Eric Bordelet, Château de Hauteville 
 "Speierling" apud Apfelwein pur

Categoria:Potiones fortes
Categoria:Ars coquinaria Francica